[bookmark: _GoBack]Z A P I S N I K
s 10. sjednice Vijeća Gradske četvrti Peščenica - Žitnjak 
održane 29. ožujka 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Tomica Rižmarić, Lorena Sajković, Ljiljana Ivanac, Ramiza Memedi, Marija Klobučar, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Marko Korošec,  Iris Veronika Ćelić, Marijan Ćužić, Ana Miloš.

U radu sjednice sudjeluju voditelj Područnog odsjeka Peščenica-Žitnjak Gradskog ureda za mjesnu samoupravu, civilnu zaštitu i sigurnost, Boris Berber i stručni referenti za rad tijela mjesne samouprave Sanja Jančin i Mihaela Hrženjak.
Konstatira se da u radu sjednice sudjeluje 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća Nikola Zdunić, otvara raspravu o zapisniku s 9. sjednice Vijeća Gradske četvrti Peščenica - Žitnjak.
Darko Stošić napominje da bi se u zapisnik u bilješci o glasanju pod točkom 4. (o Prijedlogu odluke o lokaciji nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom) osim konstatacije koliko je glasova bilo ZA, PROTIV ili SUZDRŽANO, trebalo poimence unijeti tko je od vijećnika kako glasovao.
Boris Berber, voditelj PO pojašnjava da se u pravilu zapisnici pišu u pojednostavljenoj formi s kratkim bilješkama o raspravi i rezultatima glasanja (osim ako je tema izuzetno važna), s obzirom da se snima audio zapis sjednice. U osnovi u zapisniku se ne piše imenom i prezimenom kako je tko glasao, ali će se dodatno provjeriti poslovničke odredbe. U svakom slučaju, vijećnici mogu prilikom izlaganja posebno napomenuti ako žele da se neka izjava posebno unese u zapisnik. 
S obzirom da nema dodatnih primjedbi, zapisnik se jednoglasno verificira. 
Predsjednik Vijeća predlaže da se s dnevnog reda izostavi predložena točka 2. (Prijedlozi zaključaka o davanju mišljenja po članku 86.) jer je mišljenja da u predloženim aktima nema problematike koja bi bila od interesa za našu Gradsku četvrt. 

Marijan Ćužić predlaže da točka 2. ostane u dnevnom redu i da se u okviru nje glasa o prijedlozima akata koji su u navedeni u  podtočkama 08. i 09.  

Sukladno prijedlogu vijećnika Ćužića predsjednik daje na glasanje prijedlog izmijenjenog dnevnog reda, nakon čega se utvrđuje da je jednoglasno donesen  


DNEVNI RED

1. [bookmark: _Hlk49872093]Prijedlog Plana komunalnih aktivnosti GČ Peščenica-Žitnjak u 2022.
2. Prijedlozi zaključaka o davanju mišljenja po čl. 86. Statuta Grada Zagreba
1) Odluka o izmjeni Odluke o izvršavanju Proračuna Grada Zagreba za 2022.
2) Kratkoročno zaduživanje Grada Zagreba
3. Prijedlog zaključka o zajedničkom korištenju prostora MO Kozari Bok za potrebe rada VMO Kozari Bok i VMO Kozari Putevi
4. Prijedlog zaključka o uvrštavanju u Fond imena za imenovanje javnih površina u Gradu Zagrebu - imena „Ulica djece žrtava Domovinskog rata“
5. [bookmark: _Hlk96069953]Prijedlog zaključka o davanju mišljenja o zahtjevu za postavu  luna parka na zelenu površinu kod križanja Ulice grada Gospića i Ulice grada Vukovara
6. Prijedlozi zaključaka o davanju mišljenja o zahtjevima za zakup zemljišta na području Gradske četvrti
7. Prijedlog zaključka o lokacijama za postavu novih javnih zdenaca/česmi na području Gradske četvrti 
8. Prijedlozi zaključaka o rješavanju aktualne komunalne problematike 
9. Izvješća, pitanja i prijedlozi


Ad 1) Prijedlog Plana komunalnih aktivnosti GČ Peščenica-Žitnjak za 2022.

Predsjednik Vijeća uvodno obrazlaže da su članovi Vijeća u materijalima za sjednicu primili Prijedlog plana komunalnih aktivnosti koji je usuglašen sa svim vijećima mjesnih odbora. Prijedlog je izrađen na osnovi prioriteta komunalnih aktivnosti koje su iskazali mjesni odbori i za koje su izrađeni troškovnici. U Prijedlog plana ušle su gotovo sve stavke za koje su dobiveni troškovnici, a u okviru proračunskih sredstva planiranih na ovoj poziciji za 2022.
Otvara raspravu o Prijedlogu Plana komunalnih aktivnosti GČ Peščenica-Žitnjak u 2022.
Na postavljeno pitanje članice Vijeća Iris Veronike Čelić mogu li se dobiti na uvid projekti planirani Planom KA nakon što budu izrađeni i mogu li se tražiti izmjene ili dopune istih predsjednik Vijeća i voditelj Odsjeka odgovaraju da se projekti uvijek mogu dobiti na uvid, ali da je sve intervencije potrebno učiniti već na početku projektiranja, u fazi izrade projektnih zadataka  i prilikom izlaska projektanta na teren.

Predsjednik poziva vijećnicu i ostale članove Vijeća da dostave prijedloge po pitanju predradnji i izrade projektnih zadataka, s tim da sve treba iskomunicirati s vijećima mjesnih odbora.

Nakon rasprave prijedlog se daje na glasanje te se utvrđuje da je jednoglasno donesen Plan komunalnih aktivnost GČ Peščenica-Žitnjak za 2022. koji je prilog ovom zapisniku.


Ad 2.) Prijedlozi zaključaka o davanju mišljenja po čl. 86. Statuta Grada Zagreba
Predsjednik otvara raspravu te stavlja na glasovanje prijedloge akata koji su navedeni u podtočkama 08. i 09.:
 Prijedlog Odluke o izmjeni Odluke o izvršavanju Proračuna Grada Zagreba za 2022.
ZA Prijedlog je glasalo 8 članova, 8 članova glasalo je PROTIV, a 3 člana bila su SUZDRŽANA te se konstatira da zaključak nije donesen. 
Kratkoročno zaduživanje Grada Zagreba

ZA Prijedlog zaključka o zaduživanju Grada Zagreba je glasalo 9 članova, 9 članova glasalo je PROTIV, a 1 član bio je  SUZDRŽAN te se konstatira da zaključak nije donesen. 

Ad 3) Prijedlog zaključka o zajedničkom korištenju prostora MO Kozari Bok za potrebe
           rada VMO Kozari Bok i VMO Kozari Putevi
Predsjednik Vijeća obrazlaže Prijedlog zaključka uvodno ističući  da se prostor u Kozari Boku već neko vrijeme koristi i za potrebe građana Kozari Puteva (udruge, inicijative, građani). Prostor u Kozari Putevima ne koristi više nitko, što se vidi i na web stranicama Grada Zagreba, a posljednje dvije sjednice Vijeća MO Kozari Putevi su također održane u Kozari Boku.
Prostor za rad MO Kozari Putevi riješit će se izgradnjom višenamjenskog objekta na prostoru Kozari Puteva za koji već postoji idejno rješenje. Upravo se izgradnja ovog višenamjenskog objekta, osim planiranih izgradnji vrtića i škola, nalazi u popisu  kapitalnih projekata za područje Gradske četvrti i od njega se neće odustati.  
Otvara raspravu
Vijećnica Đurđica Radaković Groš napominje će ovaj puta pozitivno glasati za Prijedlog zaključka iz razloga što je dobila informacije s terena, koja je i sama provjerila, a odnose se na neadekvatnost sadašnjeg prostora za kvalitetan rad – nedostatak sanitarnog čvora, vode i sl. 
Nakon rasprave Vijeće jednoglasno donosi sljedeći

Z a k l j u č a k
o zajedničkom korištenju prostora MO Kozari Bok za potrebe rada VMO Kozari Bok i VMO Kozari Putevi do iznalaženja trajnog rješenja za MO Kozari Putevi


1. Vijeće Gradske četvrti Peščenica-Žitnjak na sjednici 25. siječnja 2022. nije donijelo suglasnosti, niti odbilo Zaključak Vijeća Mjesnog odbora Kozari Putevi KL:026-02/21-002/2231, URBROJ:251-06-11-1109-21-3 od 8. prosinca 2021. kojim je Vijeće MO predložilo da se za potrebe Mjesnog odbora Kozari Putevi sklopi ugovor o zakupu prostora koji je do sada korišten za ovu namjenu na adresi III. Kozari put III. Odvojak 2, s ponuditeljicom, vlasnicom prostora Ginom Stojak.
1. Do iznalaženja trajnog rješenja prostora za rad VMO Kozari Putevi koristit će za svoj rad prostore MO Kozari Bok, dok će građani, udruge i inicijative iz MO Kozari Putevi nastaviti koristiti prostorije MO Kozari Bok prema ustaljenoj praksi, a sukladno slobodnim i odobrenim terminima korištenja.
1. Gradska četvrt Peščenica-Žitnjak nastavlja razmatrati mogućnosti za izgradnju višenamjenskog objekta koji uključuje i prostor mjesne samouprave na području MO Kozari Putevi te se izgradnja tog objekta smatra jednim od prioriteta Gradske četvrti zbog gotovo nepostojećih prostornih kapaciteta društvenih i kulturnih sadržaja na području MO-a.
1. Ovaj zaključak dostavit će Gradskom uredu za mjesnu samoupravu, civilnu zaštitu i sigurnost i Vijeću Mjesnog odbora Kozari Putevi.

Ad 4) Prijedlog zaključka o uvrštavanju u Fond imena za imenovanje javnih površina u Gradu Zagrebu - imena „Ulica djece žrtava Domovinskog rata“
	Predsjednik Vijeća obrazlaže da je prijedlog uputilo Vijeće Mjesnog odbora Savica Šanci te predlaže da se isti proslijedi na rješavanje nadležnom Odboru Gradske skupštine. 
Otvara raspravu.
Nakon kratke rasprave u kojoj su vijećnici dali svoju podršku prijedlogu Vijeća MO, utvrđuje se da Vijeće jednoglasno donosi

Z a k l j u č a k
o prijedlogu za uvrštavanje u Fond imena „Ulica djece žrtava Domovinskog rata“

1. Podržava se Zaključak Vijeća Mjesnog odbora Savica Šanci, KLASA:026-02/21-02/1962; URBR:251-06-11-1113-21-17, donesen na 7. sjednici Vijeća te se predlaže Odboru za imenovanje naselja, ulica i trgova Gradske skupštine Grada Zagreba da se u Fond imena iz kojeg se imenuju javne površine za područje Grada Zagreba, uvrsti ime „Ulica djece žrtava Domovinskog rata“.

2. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba i Gradskom uredu za mjesnu samoupravu.

Ad 5) Prijedlog zaključka o davanju mišljenja o zahtjevu za postavu  luna parka na zelenu površinu kod križanja Ulice grada Gospića i Ulice grada Vukovara
	Predsjednik Vijeća  napominje da se Vijeće Mjesnog odbora Volovčica negativno očitovalo o zahtjevu za postavu luna parka na traženom području pa predlaže da i Vijeće poštuje prijedlog Mjesnog odbora te glasa negativno.
Vijećnica Iris Veronika Ćelić pita može li se znati razlog koji je naveo Mjesni odbor za donošenje negativnog mišljenja.
Predsjednik odgovara da je razlog buka i svjetlo na što se buni dosta ljudi iz Kolarove ulice, kao i predstavnici stanara, a i Vijeće MO se očitovalo da to nije adekvatna lokacija.
Nakon kratke rasprave i glasanja Vijeće jednoglasno donosi sljedeći

Z a k l j u č a k
[bookmark: _Hlk99030787]o davanju mišljenja o postavi luna parka na javnu zelenu površinu 
na križanju Ulice grada Gospića i Ulice grada Vukovara, 
na k.č.br. 2687/7 k.o. Peščenica

1. Vijeće Gradske četvrti Peščenica-Žitnjak podržava očitovanje Vijeća Mjesnog odbora Volovčica kojim ostaje pri svom Zaključku KLASA:026-02/21-02/2018; URBR:251-06-11-1114-21-12, donesenom na 7. sjednici Vijeća te nije suglasno s postavom pokretne naprave - luna parka, vlasnika  Marijana Bergera, na javnu zelenu površinu na križanju Ulice grada Gospića i Ulice grada Vukovara - na k.č.br. 2687/7 k.o. Peščenica.

2. Ovaj zaključak dostavit će se Odsjeku za komunalne poslove, Gradskog ureda za obnovu, izgradnju, prostorno uređenje, graditeljstvo, komunalne poslove i promet, Trg Stjepana Radića 1.  
Ad 6) Prijedlozi zaključaka o davanju mišljenja o zahtjevu za zakup zemljišta na području Gradske četvrti
Predsjednik Vijeća napominje da su od Gradskog ureda za upravljanje imovinom i stanovanje zaprimljena dva zahtjeva za davanje mišljenja Vijeća o zakupima neizgrađenog građevinskog zemljišta na području MO Petruševec i MO Kozari Bok. U postupku davanja mišljenja zatražena su očitovanja  Vijeća MO Petruševec i Kozari Bok koji su dali pozitivna mišljenja o zakupu zemljišta na njihovom području.
Otvara raspravu.
                 
S obzirom da se nitko ne javlja za riječ, Vijeće bez rasprave jednoglasno donosi sljedeće zaključke:

Z a k l j u č a k
[bookmark: _Hlk34997574]o davanju mišljenja o zakupu neizgrađenog građevinskog
zemljišta oznake dio k.č. 2807 i 2808 k.o. Žitnjak

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec KL.:024-08/22-03/650; URBROJ:251-13-11-11-22-4 donesen na 11. sjednici Vijeća te
utvrđuje da ne postoji potreba za neizgrađenim građevinskim zemljištem oznake dio k.č. 2807 i 2808 k.o. Žitnjak odnosno da isto nije uvršteno u prioritetne aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak u 2022.

2. Podržava se primjedba Vijeća Mjesnog odbora te predlaže nadležnom uredu da izvrši provjeru koristi li se zemljište sukladno ugovoru, s obzirom na činjenicu da je na navedenom zemljištu izgrađen građevinski objekt.

3. Ovaj Zaključak dostavit će se Gradskom uredu za upravljanje imovinom i stanovanje. 


Z a k l j u č a k
o davanju mišljenja o zakupu neizgrađenog građevinskog
zemljišta oznake dio k.č. 466/2 i dio k.č. 868 obje k.o. Žitnjak

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Bok KL.:024-08/22-03/678; URBROJ:251-13-11-11-22-2 donesen na 10. sjednici Vijeća te
utvrđuje da ne postoji potreba za neizgrađenim građevinskim zemljištem oznake dio k.č. 466/2 i dio k.č. 868 obje k.o. Žitnjak odnosno da isto nije uvršteno u prioritetne aktivnosti na području MO Kozari Bok za donošenje Plana komunalnih aktivnosti Gradske četvrti Peščenica-Žitnjak u 2022.

2. Ovaj Zaključak dostavit će se Gradskom uredu za upravljanje imovinom i stanovanje. 



Ad 7) Prijedlog zaključka o lokacijama za postavu novih javnih zdenaca/česmi na području Gradske četvrti 
Predsjednik Vijeća obrazlaže da su svi mjesni odbori zatraženi da dostave lokacije i potrebe za  javnim zdencima na svom području. Neki su dostavili, neki nisu. Za ovu godinu predviđa se postava samo jednog novog javnog zdenca na području GČ.
Napominje da su sredstva za ovu namjenu dosta oskudna te se nisu donosili prioriteti nego će se izaći na teren s predstavnicima Vodoopskrbe i odvodnje kako bi oni odlučiti koja je lokacija najmanje tehnički zahtjevna. Naknadno se može lobirati preko ViO-a i GU za obnovu, izgradnju … za povećanje sredstava za ovu namjenu. 
Predsjednik otvara raspravu u kojoj sudjeluju članovi Vijeća Marko Korošec, Iris Veronika Ćelić, Darko Stošić.
Na primjedbu članice Vijeća Iris Veronike Ćelić da bi bilo u redu da i vijećnici GČ predlože neke lokacije ukoliko neki mjesni odbori nisu zastupljeni, predsjednik predlaže da se usvoji Prijedlog zaključka uz dopune koje mogu dostaviti vijećnici. 
Prijedlog se daje na glasanje te se utvrđuje da je jednoglasno donesen
 
Z a k l j u č a k
o prijedlogu lokacija za postavu javnih zdenaca/česmi na području
Gradske četvrti Peščenica-Žitnjak

1. Vijeće Gradske četvrti Peščenica-Žitnjak evidentiralo je potrebe za postavom novih javnih zdenaca/česmi na području Gradske četvrti na sljedećim lokacijama:

1. MO BORONGAJ LUGOVI - lokalno igralište u Savudrijskoj ulici 
2. MO BORONGAJ LUGOVI - dječje igralište u Ulici Vukomerec kod k.br. 36 ili ograđeni park kod pizzerije Toccare
3. MO BORONGAJ LUGOVI - zelena površina na Ul. grada Gospića između Tekstilprometa i Getaldićeve
4. MO BORONGAJ LUGOVI – kod hidranta u Savudrijskoj (igrališta)
5. MO "BRUNO BUŠIĆ” - dvorište OŠ D. Cesarića 
6. MO "BRUNO BUŠIĆ” - street workout park (sjeverna strana Jakšićeva 13)
7. MO "BRUNO BUŠIĆ” - igralište (zapadna strana Jakšićeva 57)
8. MO DONJE SVETICE – kod ulaza u NK HAŠK, Donje Svetice 87
9. MO DONJE SVETICE – kod ulaza u ambulante Veterinarskog fakulteta sa strane ulice Charlesa Darwina
10. MO DONJE SVETICE – u dvorištu OŠ Frana Krste Frankopana, Ivanićgradska 24
11. MO FERENŠČICA - Ivanićgradska 66, na lokaciji dječjeg igrališta i street workout poligona.
12. MO FOLNEGOVIĆEVO NASELJE – SRC Folka kod roštilja, klupa i košarkaškog igrališta i u parku za pse 
13. MO IVANJA REKA - autobusno okretište kod DVD-a Ivanja Reka-na dijelu nogostupa između kolnih ulaza u dvorište OŠ I. Reka i dvorište crkve sv. Ivana
14. MO “JANKO MATKO” - Avenija Marina Držića 85, na zelenoj površini pored kioska Tiska i kioska Hrvatske lutrije
15. MO KOZARI PUTEVI – I. Kozari put III. odvojak kbr. 19
16. MO KOZARI BOK – igralište iza objekta MO, Kozari Bok IX. odvojak 11
17. MO PEŠČENICA - kod ulaza u park za pse (VAU PARK uzduž Branimirove ulice)
18. MO PEŠČENICA - iza O.Š D. Kušlana, IV Stara Peščenica,
19. MO PEŠČENICA -  u blizini parka za pse okretište Borongaj/Branimirova, kod DV Duga
20. MO PEŠČENICA - dječji park Galovićeva 10
21. MO RESNIK - Kod igrališta i parka u ulici I. Resnik
22. MO SAVICA ŠANCI - u blizini igrališta kod OŠ Borovje
23. MO SAVICA ŠANCI - u blizini igrališta na uglu Velikogoričke i Ulice I. gardijske brigade Tigrovi ( kod crkve)
24. MO VOLOVČICA - Šetalište Ranka Marinkovića, kod OŠ Petra Preradovića (k.č. 4352/1 k.o. Peščenica)
25. MO VOLOVČICA - Tržnica Volovčica (k.č. 432/22 k.o. Peščenica, Javno dobro putevi)
26. MO VOLOVČICA - park na Moslavačkom trgu (k.č. 2535 ili k.č. 2534 k.o. Peščenica)
27. MO VOLOVČICA - u blizini parka za pse kod Sportske dvorane Peščenica (k.č. 2687/1 ili k.o. 2686/1 k.o. Peščenica)
28. MO VOLOVČICA - park s ping-pong stolovima na križanju ulice Hermana Dalmatina i Zapoljske ulice (k.č. 2651 k.o. Peščenica)
29. MO ŽITNJAK – dječje igralište u Bogdanima – ulica Žitnjak Bogdani (preko puta kbr. 32).
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 8) Prijedlozi zaključaka o rješavanju aktualne komunalne problematike
Predsjednik izvješćuje nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora.
Otvara se rasprava.
S obzirom da nema primjedbi, prijedlozi zaključaka daju se na glasanje te se konstatira da su jednoglasno doneseni sljedeći zaključci:

Z a k l j u č a k
o rješavanju aktualne komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:024-08/22-003/81; URBR:251-13-11-11-22-5 donesen na 8. sjednici Vijeća te predlaže nadležnom gradskom tijelu da 

· izvrši očevid i pokrene postupak za izdavanje rješenja o novoj i  zamjenskoj sadnji drveća na području Mjesnog odbora „Bruno Bušić“, a prema prijedlogu Vijeća MO koji je sastavni dio ovog zaključka,

· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odsjeku za zelene površine.


Z a k l j u č a k
o potrebi utvrđivanju stanja imovinsko-pravnih odnosa na 
k.č. 1636/2, 1633/3 i 1633/6 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:024-08/22-003/307 URBR:251-13-11-11-22-13 donesen na 9. sjednici Vijeća te predlaže nadležnom gradskom tijelu da 

· utvrdi stanje imovinsko-pravnih odnosa na parcelama oznake  k.č. 1636/2, 1633/3 i 1633/6 k.o. Peščenica kako bi se utvrdila mogućnost uređivanja istih za potrebe uređenja zelenog otoka i ostalih komunalnih aktivnosti na površini nakon uklanjanja napuštenog kioska u Ulici Dinka Šimunovića
te
· obavijesti Vijeće o učinjenom.

2. Ovaj Zaključak dostavit će se Gradskom uredu za Gradskom uredu za upravljanje imovinom i stanovanje.

Z a k l j u č a k
o potrebi postave znaka zabrane parkiranja
 ispred objekta MO „Bruno Bušić“

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:024-08/22-003/307 URBR:251-13-11-11-22-12 donesen na 9. sjednici Vijeća te predlaže nadležnom gradskom tijelu da 

· izvrši očevid i pokrene postupak za izdavanje rješenja o postavi znaka zabrane parkiranja na parkiralištu sa sjeverne strane objekta MO „Bruno Bušić“, Ante Jakšića 29a, osim za potrebe Mjesnog odbora,

· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Donje Svetice, KLASA:024-08/22-003/344; URBR:251-13-11-11-22-6 donesen na 10. sjednici Vijeća te predlaže nadležnom gradskom tijelu da

· izvrši očevid te pokrene postupak za donošenje rješenja o uspostavi pješačkog prijelaza na Ulici Donje Svetice, kod križanja Ulice Donje Svetice i Vugrovečke ulice (preko puta Kauflanda)
te
· izvijesti Vijeće o učinjenom.
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.

Z a k l j u č a k
o prijedlogu za uklanjanje telefonske govornice

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Donje Svetice, KLASA:024-08/22-003/344; URBR:251-13-11-11-22-5 donesen na 10. sjednici Vijeća te predlaže nadležnom gradskom tijelu da

· izvrši očevid, utvrdi potrebu i pokrene postupak za donošenje rješenja o uklanjanju telefonske govornice s istočne strane Ulice Donje Svetice, na raskrižju s Ulicom grada Vukovara
te
· izvijesti Vijeće o učinjenom.
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o rješavanju komunalne i ostale problematike oko potoka Bliznec

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Ferenščica,  KLASA:024-08/22-03/592; URBR:251-13-11-11-22-8 donesen na 10. sjednici Vijeća te predlaže ustanovi nadležnoj za brigu o vodotokovima da izvrši stručni očevid radi utvrđivanja opravdanosti zahtjeva i mogućnosti  
· izgradnje stepenica do korita potoka Bliznec uz mostove;
· postavljanja  tabli upozorenja ulaska u potok i zabrane bacanja otpada uz potok;
· postavljanje ograde uz korito potoka, od početka nenatkrivenog dijela do tramvajskog mosta kod stanice Ferenščica;
· čišćenje korita potoka Bliznec,
 te
· da izvijesti Vijeće o učinjenom.
	
2. Ovaj Zaključak dostavit će se Hrvatskim vodama,  Vodnogospodarstvenom odjelu za gornju Savu. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica,  KLASA:024-08/22-03/592; URBR:251-13-11-11-22-6 donesen na 10. sjednici Vijeća te predlaže nadležnom gradskom tijelu 
· da izvrši očevid i pokrene postupak za donošenje rješenja o sadnji stabala na zelenoj površini između stambene zgrade I. Ferenščica 55-59, kraj stazice koja od Caffe bara Strujić vodi uz potok Bliznec prema tramvajskom stajalištu.
2. Predlaže se da se na terenski obilazak pozovu članovi Vijeća Mjesnog odbora Ferenščica. 
3. Ovaj Zaključak dostavit će se Gradski uredu za obnovu, izgradnju, prostorno uređenje, graditeljstvo, komunalne poslove i promet, Odsjeku za zelene površine. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica,  KLASA:024-08/22-03/592; URBR:251-13-11-11-22-7 donesen na 10. sjednici Vijeća te predlaže nadležnom gradskom tijelu 
· da izvrši očevid i pokrene postupak za donošenje rješenja o upuštanju rubnjaka u ulici I. Ferenščica od križanja s II. Ferenščicom do križanja s IV. Ferenščicom te na lokaciji Donje Svetice 113, od  parkića u Ježevskoj ulici do nogostupa prema stepenicama za Lidl.

2. Ovaj Zaključak dostavit će se Gradski uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.  


Z a k l j u č a k
o urbanističkim planovima i dozvolama na parcelama 
novogradnji na području MO Ferenščica

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica,  KLASA:024-08/22-03/367; URBR:251-13-11-11-22-8 donesen na 9. sjednici Vijeća te traži nadležna gradska tijela   
· dostavu informacija vezanih uz urbanističke planove i potrebne dozvole za k.č. 4089/7, 4089/6, 4089/,5 4089/1, 4089/12 i 4089/13 sve k.o. Peščenica, sukladno obrazloženju inicijative Vijeća Mjesnog odbora.  
2. Ovaj Zaključak dostavit će se Zavodu za prostorno uređenje Grada Zagreba i Gradskom  uredu za gospodarstvo, ekološku održivost i strategijsko planiranje. 


Z a k l j u č a k
o utvrđivanju vlasničko-pravnih odnosa na k.č. 3632 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:024-08/22-03/367; URBR:251-13-11-11-22-7 donesen na 9. sjednici te predlaže nadležnom gradskom tijelu da

· utvrdi stanje vlasničko-pravnih odnosa na k.č. 3632 k.o. Peščenica kako bi se parcela u slučaju gradskog vlasništva mogla urediti za potrebe javnog parkiranja;
· izvijesti Vijeće o učinjenom.

2. Ovaj zaključak dostavit će se Gradskom uredu za upravljanje imovinom i stanovanje.


Z a k l j u č a k
o utvrđivanju vlasničko-pravnih odnosa na k.č. 4090/7 i 4090/8 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:024-08/22-03/367; URBR:251-13-11-11-22-9 donesen na 9. sjednici te predlaže nadležnom gradskom tijelu da
· utvrdi stanje vlasničko-pravnih odnosa na k.č. 4090/7 i 4090/8 k.o. Peščenica; 
· izvijesti Vijeće o učinjenom.

2. Ovaj zaključak dostavit će se Gradskom uredu za upravljanje imovinom i stanovanje.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka, KLASA:024-08/22-003/511; URBR:251-13-11-11-22-5 donesen na 12. sjednici Vijeća te predlaže nadležnom gradskom tijelu da izvrši stručni očevid radi utvrđivanja opravdanosti i mogućnosti donošenja rješenja

· o proširenju postojećeg kolnog ulaza na dijelu Ivanjorečke ceste kod k.br. 5 (kod okretišta Ivanja Reka do križanja Ulice Sv. Ivana i Ivanjorečke ceste) u dužini 30 m te uklanjanje postojećih zaštitnih stupića na lokaciji proširenja kolnog ulaza u dužini 30 m
te
· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Janko Matko“, KLASA:024-08/22-003/91; URBR:251-13-11-11-22-4 donesen na 8. sjednici Vijeća te predlaže nadležnom gradskom tijelu da

· izvrši stručni očevid i pokrene postupak za donošenje rješenja o postavi znakova zabrane parkiranja te  iscrtavanja horizontalne signalizacije – žutih markirnih linija u Ulici Šime Starčevića 1 i 2 te Aveniji Marina Držića 73 i 75;
te
· izvijesti Vijeće o učinjenom

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:024-08/22-03/501; URBR:251-13-11-11-22-6 donesen na 11. sjednici te predlaže nadležnom gradskom tijelu da 

· izvrši stručni očevid i pokrene postupak za donošenje rješenja o postavi zaštitnih klamerica kod ugostiteljskog objekta „Belgravia“, kako bi se onemogućilo nepropisno korištenje javne površine
te 
· izvijesti Vijeće o učinjenom. 

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.


Z a k l j u č a k
o utvrđivanju imovinsko-pravnih odnosa na k.č. 249/1 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Peščenica, KLASA:024-08/22-03/501; URBR:251-13-11-11-22-5 donesen na 11. sjednici te predlaže nadležnim gradskim tijelima da svaki iz svog djelokruga rada  

· utvrdi stanje imovinsko-pravnih odnosa na k.č. 249/1 k.o. Peščenica;
· donese stručno mišljenje o mogućnosti prenamjene zemljišta iz SI  u D ili zonu Z;
· donese mišljenje o mogućnosti izgradnje objekta Osnovne škole Dragutina Kušlana na predmetnoj parceli;
te
· izvijesti Vijeće o učinjenom.

2.   Ovaj zaključak dostavit će se Gradskom uredu za upravljanje imovinom i stanovanje    
            te  Gradskom uredu za obnovu, izgradnju, prostorno uređenje, graditeljstvo,    
            komunalne poslove i promet. 
Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Petruševec, KLASA:024-08/22-03/399; URBR:251-13-11-11-22-8 donesen na 10. sjednici Vijeća te predlaže društvu nadležnom za održavanje, izgradnju i razvoj distribucijske mreže da izvrši zamjenu dotrajalih drvenih stupova za distribuciju električne energije novim betonskim stupovima

· u ulici I. Petruševec IV. odvojak od k.br. 2 do k.br. 20 (11 komada) i 
· ulici I. Petruševec II. odvojak od k.br. 10 do k.br. 13 (15 komada)
 te
· izvijesti Vijeće o učinjenom.

2. Ovaj Zaključak dostavit će se HEP ODS-u d.o.o. - Elektri Zagreb.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik,  KLASA:024-08/22-03/399; URBR:251-13-11-11-22-8 donesen na 10. sjednici Vijeća te predlaže nadležnom gradskom tijelu da izvrši očevid i pokrene postupak za donošenje rješenja
· o postavi uspornika prometa u ulici II. Resnik – odvojku od 13a do 27,
· o postavi znaka zabrane prometovanja ulicom vozilima težine iznad 3,5 t,
· o promjeni regulacije prometovanja ulicom na način da se ulica iz dvosmjerne  pretvori u jednosmjernu, smjer zapad-istok,

· izvijesti Vijeće o učinjenom
2. Ovaj Zaključak dostavit će se Gradski uredu za obnovu, izgradnju, prostorno uređenje, graditeljstvo, komunalne poslove i promet, Sektor za promet.

Z a k l j u č a k
o problematici rekonstrukcije i izgradnje prometnica u 
stambenom naselju Borovje – MO Savica Šanci

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci, KLASA:024-08/22-03/533; URBR:251-13-11-11-22-6 donesen na 10. sjednici Vijeća te traži od nadležnog gradskog tijela da  

· dostavi informacije o statusu projektiranja i planovima izgradnje odnosno rekonstrukcije prometnica na području naselja Borovje i to: 
· dijela Miševečke ulice,
· produžene Ulice Bože i Nikole Bionde i 
· Ulice „4B“ (uključujući i rješenje križanja s Letovaničkom ulicom).

1. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 


Z a k l j u č a k
o davanju prijedloga za uvrštavanje u Akcijski  plan upravljanja bukom u Gradu Zagrebu odnosno u elaborat  Određivanje prioritetnih područja i izrada scenarija upravljanja bukom okoliša

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Savica Šanci, KLASA:024-08/22-03/113; URBR:251-13-11-11-22-14 donesen na 9. sjednici Vijeća, te ponovo u skladu s već dostavljenim Zaključkom Vijeća Gradske četvrti od 17. rujna 2019., predlaže da se u prijedlog Akcijskog  plana upravljanja bukom u Gradu Zagrebu odnosno u elaborat  Određivanje prioritetnih područja i izrada scenarija upravljanja bukom okoliša, uvrsti 
· izgradnja bukobrana od Mosta mladosti do Avenije Marina Držića (s istočne strane). 
2. Ovaj Zaključak dostavit će se Gradskom uredu za gospodarstvo, ekološku održivost i strategijsko planiranje, Sektoru za zaštitu okoliša i održivo gospodarenje otpadom, Zagreb, Park Stara Trešnjevka 2.

Z a k l j u č a k
o prijedlogu za postavu kanti za pseći otpad 

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Savica Šanci,  KLASA:024-08/22-03/113; URBR:251-13-11-11-22-17 donesen na 9. sjednici Vijeća te predlaže gradskoj službi nadležnoj za održavanje čistoće javnih površina da izvrši
· postavu kanti za pseći otpad na lokacijama označenim na grafičkom prikazu koji je prilog ovom zaključku,

· izvijesti Vijeće o učinjenom.
1. Ovaj Zaključak dostaviti će se ZGH d.o.o., Podružnici Čistoća.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak je razmotrilo Zaključak Vijeća Mjesnog odbora Savica Šanci,  KLASA:024-08/22-03/113; URBR:251-13-11-11-22-15 donesen na 9. sjednici Vijeća te predlaže nadležnom gradskom tijelu da
- 	izvrši očevid i donese stručno mišljenje o opravdanosti i mogućnosti uklanjanja rotora na Miševečkoj ulici kod Mosta mladosti,  
- 	izvijesti Vijeće o učinjenom.	
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektor za promet.  


Z a k l j u č a k
o statusu projekta proširenja OŠ Borovje

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Savica Šanci,  KLASA:024-08/22-03/113; URBR:251-13-11-11-22-16 donesen na 9. sjednici Vijeća te traži od nadležnog gradskog tijela da
- 	informira Vijeće Gradske četvrti o statusu postupka izdavanja lokacijske i građevinske dozvole te općenito statusu projekta proširenja OŠ Borovje.  
2. Ovaj Zaključak dostavit će se Gradskom uredu za obrazovanje, sport i mlade. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Žitnjak,  KLASA:024-08/22-03/494; URBR:251-13-11-11-22-7 donesen na 10. sjednici Vijeća te predlaže nadležnom gradskom tijelu da
· izvrši očevid i pokrene postupak za donošenje rješenja o postavi prometnog ogledala na izlasku iz odvojka ulice Žitnjak Bogdani na glavnu ulicu Žitnjak Bogdani, ispred k.br. 24,

· izvijesti Vijeće o učinjenom

2. Ovaj Zaključak dostavit će se Gradski uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.

Z a k l j u č a k
o statusu projekta prenamjene dijela prostora Doma zdravlja Žitnjak
 predviđenog za ljekarnu

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Žitnjak,  KLASA:024-08/22-03/397; URBR:251-13-11-11-22-11 donesen na 9. sjednici Vijeća te traži od nadležnog gradskog tijela
- 	informaciju u kojoj je fazi postupak prenamjene dijela prostora Doma zdravlja Žitnjak predviđenog za ljekarnu, u prostor za smještaj Poliklinike za rehabilitaciju slušanja i govora „SUVAG“ za potrebe rehabilitacije djece koja kasne u razvoju komunikacije, jezika i govora, a za koju je Vijeće u prošlom mandatu dalo svoju suglasnost.
	
2. Ovaj Zaključak dostavit će se Gradski uredu za socijalnu zaštitu, zdravstvo, branitelje i osobe s invaliditetom.
Z a k l j u č a k
o statusu planova gradnje vodoopskrbnih cjevovoda
na području MO Žitnjak
1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Žitnjak,  KLASA:024-08/22-03/228; URBR:251-13-11-11-22-4 donesen na 8. sjednici Vijeća te traži od nadležne gradske službe da
- 	obavijesti Vijeće Gradske četvrti o statusu planova i planiranim terminima za gradnju vodoopskrbnih cjevovoda u ulici Žitnjak I. odvojak i Žitnjak II. odvojak.
2. Ovaj Zaključak dostavit će se Vodoopskrbi i odvodnji d.o.o.

Z a k l j u č a k
o uvrštavanju komunalne problematike u Plan komunalnih potreba


1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:

· MO „BRUNO BUŠIĆ“

1. Uređivanje i asfaltiranje Ulice Milana Pavelića.
2. Uređivanje podloge za spremnike za komunalni i bio-otpad u Ulici Jure Kaštelana kod. kbr. 24, između dva bloka garaža.

3. Problematika će se rješavati kroz Plan komunalnih aktivnosti. 	



Ad 9) Izvješća, pitanja, prijedlozi

Predsjednik podsjeća članove vijeća da im je na mail dostavljena informacija o skloništima te poziva vijećnike na sudjelovanje u ovoj točci dnevnog reda.

Za riječ se javlja vijećnik Darko Stošić referirajući se na raspravu i glasanje o Prijedlogu Odluke o lokaciji za skladištenje građevinskog materijala na prethodnoj  sjednici, tvrdnjom da je došlo do krive primjene članka Statuta Grada Zagreba na osnovi kojeg se Vijeće trebalo očitovati (sporno je na osnovi kojeg se članka trebalo dati mišljenje o problematici lokacije za odlaganje građevinskog otpada - članka 89. ili članka 86.) te da je isto tako, došlo do povrede rokova u okviru kojih su mišljenja vijeća gradskih četvrti trebala doći pred Gradsku skupštinu. Slijedom svega te uzimajući u obzir da je rečeno kako je održano javno savjetovanje, a da ni jedan vijećnik nije dobio obavijest da se ono održava (što znači da i građani nisu znali), smatra da je Odluka Gradske skupštine protustatutarna te da je došla na dnevni red Skupštine bez da su zadovoljeni minimalni propisi po Statutu. To su razlozi zbog kojih će on osobno prema Ministarstvu uprave uputiti zahtjev za upravnim postupkom. 

S obzirom da se nitko više ne javlja za raspravu, predsjednik zaključuje sjednicu u 18:45.



Zapisnik vodile:

Sanja Jančin

Mihaela Hrženjak

KLASA:024-08/22-002/123
URBROJ:251-13-11-11-22-4
Zagreb, 29. ožujka 2022.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.polit. 

